text: 03.03.2021 Меденруднишкият криминоген Даниел Георгиев отново е бил хванат със солидно количество наркотици. Полицаи от Четвърто РУ са претърсили апартамента, в който живее в блок 84 на бургаския жк. „Меден рудник“, пише Флагман бг. В стаята на 25-годишния младеж ченгетата се натъкнали на две торбички със суха зелена тревна маса. При направения drug тест станало ясно, че са пълни с чай за пушене или така наречения друсан чай. Бургазлията тъкмо бил заредил поредната стока, която да пусне на пазара. Друсаният чай е един от предпочитаните наркотици сред подрастващите. Той има ефекти подобни на канабиса, но бил много по-силен. Рисковете също са доста по-големи, предвид че новата дизайнерска дрога, е в пъти по вредна заради специфичния й вид на производство и различните по сила съставки в нея. Даниел е стар познайник на органите на реда. Бил арестуван предимно за кражби и притежание на наркотични вещества. Само преди няколко дена, в края на февруари т.г., отново бе арестуван с друсан чай. Тогава ченгетата го хванаха с 80 грама от синтетиката. В случая на Георгиев явно важи прочутата реплика на Силвестър Сталоун от филма „Кобра” – „Ние ги хващаме, те ги пускат“. И докато органите на реда всячески се опитват да изчистят подобни индивиди от жк. „Меден рудник“ и да спрат разпространението на наркотиците, от прокуратурата все още няма официална информация защо е на свобода, предвид че за 2 седмици е задържан 2 пъти. И докато чака съдбовна реакция Даниел си спретва купон със стари авери. Последният му фотос във фейсбук е от снощи, когато видимо се радва на отмяната на 3-месечния локдаун и на маса разпуска в заведение с друга известна фигура от кримисредите – синът на Найден Милков – Димитър Милков . Припомняме, че Милков-младши получи 9-месечна ефективна присъда от Бургаския окръжен съд за умишления палеж на автомобил в ж.к.“Меден рудник“ през 2017 година. Решението на присъдата в момента се обжалва пред Апелативния съд, затова и Димитър е на свобода и както се вижда на снимката – вече се е възстановил от нелепия инцидент в дома му, когато за малко не запали жилището заради неумел опит да приготви пико на газов котлон.
  Бандити олекват с 5 млн. лева имане .
  13.05.2021 КПКОНПИ прие решения за предявяване на искови молби в окръжни съдилища на обща стойност 5 263 132,81 лв. В цената на исковете са включени и 13 недвижими имота, както и 15 моторни превозни средства, съобщиха от Антикорупционната комисия. В Окръжен съд – Русе се внася искова молба срещу Красимир Михайлов, на стойност 3 130 741, 44 лв. Претендира се и отнемане в полза на държавата на 11 недвижими имота и 5 моторни превозни средства. Михайлов е обвинен от прокуратурата в измама, с причинена имотна вреда в големи размери. Проверката на КПКОНПИ след повдигнатото обвинение е установила значително несъответствие между доходите и собствеността на лицето, поради което е предявен и искът за отнемане в полза на държавата на незаконно придобито имущество. В Софийски градски съд се внася иск срещу Георги Семерджиев в размер на 1 498 372, 49 лв. В исковата молба е включен също 1 недвижим имот, както и лек автомобил. Семерджиев е с обвинение от прокуратурата за това, че е участвал в организирана престъпна група за извършване на данъчни престъпления, ръководена от В. Арабаджиев. В Окръжен съд – Бургас се внася искова молба срещу Юлияна Петрова. Искът е на стойност 324 292, 62 лв., като в него са включени и 1 недвижим имот и 2 автомобила. Проверката по отношение на нея е започнала, след като тя, качеството на лице, заемащо висша публична длъжност – главен архитект на Община Пловдив, не е подала в срок декларация за имущество и интереси по ЗПКОНПИ. Цената на иска е равна на установеното несъответствие между имущество и доходи – нейно и на свързани с нея лица. Две искови молби са внесени в Окръжен съд – Велико Търново. От Милен Георгиев се претендира сумата от 213 653, 86 лв. и 3 моторни превозни средства. Той е с обвинение от прокуратурата за участие в организирана престъпна група за производство и разпространение на наркотични вещества. Исковата молба срещу Росен Христов е в размер на 82 547, 17 лв., като се претендира отнемането и на 1 автомобил. Той е обвиняем за отглеждане и съхранение на марихуана. Комисията е приела за съхранение запорирани златни и сребърни накити на обща стойност над 900 000 лв. След провеждане на процедура от държавни съдебни изпълнители при Районен съд - Варна по опис на 3 725 бр. златни и 79 бр. сребърни накити, те вече се съхраняват в банков сейф. Запорът и приемането им е в рамките на производство по реда на ЗПКОНПИ срещу лице, обвинено от Окръжна прокуратура – Варна за лихварство. КПКОНПИ е приела за съхранение и златни накити с общо тегло над 2.5 кг. Те се съхраняват в банков сейф в Обществен трезор в БНБ, по предвидения в закона ред, до приключване на производството за отнемане на незаконно придобито имущество в полза на държавата, водено срещу лице, обвинено също за лихварство - извършване на банкови сделки без съответното разрешение.
  Разрушават незаконния сарай на Румен Вълка на брега на яз. „Искър” !
  17.06.2021 След повече от година медиен натиск, малка победа над мафията! Зимният сарай на олигарха на ДПС и ГЕРб Румен Гайтански – Вълка, ще бъде съборен, въпреки чадъра, разперен над незакониня дворец от кметицата на хунтата Йорданка Фандъкова. Главният архитект на Столична община арх. Здравко Здравков издаде заповед за премахване на изградена монолитна сграда в местност „Авала“, яз. „Искър на територията на ТП „Държавно ловно стопанство „Искър“. Съгласно направените констативни актове и проверки сградата, изградена през 2020 г., е незаконен строеж, направен без одобрени инвестиционни проекти и без издадено разрешение за строеж. Сградата е стоманобетона, монолитна, състояща се от стоманобетонни колони, гради и плочи, като стените са тухлени зидове. Заради денивелацията на строежа е изградена и подпорна стена с дължина около 100 м. Теренът е предоставен за управление на „Югозападно държавно предприятие“ ДП – Териториално поделение Държавно ловно стопанство „Искър“. Строежът е извършен от „Био Майнинг“ АД, чийто собственик е Румен Гайтански-Вълка, съгласно договор за съвместна дейност. Възраженията на ловното стопанство и фирмата строител не представляват доказателства за законност на строежа и не са уважени.
  Арестуваха крупен бизнесмен за изчезването на човек на Очите
  09.08.2021 ОД на МВР-Бургас проведе брилянтна операция по задържането на човек, който би трябвало да има перфектна представа за мащабите и опасността на дейностите, с които се занимава от много години, предаде „Флагман“. В 12:40 часа от офис на третия етаж в нова жилищна кооперация на ул.“Александър Стамболийски“ 24 бе изведен 55-годишният Станимир Рагевски – известна фигура за брокерите на недвижими имоти и като цяло в бранша, свързан със строителство на курортни комплекси, офиси и жилищни сгради. Той, еднолично и с други лица, притежава много апетитни недвижими имоти в центъра на града, придобити през годините чрез различни сделки. Станимир Рагевски е човекът, за когото приятелката на изчезналия в сряда Юмер Мехмед е чувала. Това е същият човек, за когото знае и най-близкият партньор на Юмер – Николай Василев, за когото ви съобщихме по-рано. По данни, събирани от събота вечерта до сега, излиза, че Юмер Мехмед от около месец е водил разговори именно със Станимир Рагевски. Ставало дума за обект на ул. “Константин Фотинов“ – партер и складови помещения в луксозна сграда, които се нуждаели от реконструкция. Юмер и Станимир са се срещали на няколко пъти. Майсторът е ходел до обекта, за да го огледа и оцени. Николай Василев заяви днес преди обед, че партньорът му получавал непрекъснати обаждания от различни възложители, защото бил много добър като изпълнител. Преди да се организира арестът на Рагевски криминалисти са били сигурни, че именно той е пристигнал в 15:01 часа, на 4 август, на паркинга зад хранителния магазин на ул.“Иван Богоров“ 42. По време на задържането му на ул.“Александър Стамболийски“ 24 бе видян паркиран бял Мерцедес Е класа, стар и в окаяно състояние, за който се смята, че е свързан с отвличането на Юмер. Това в никакъв случай не е луксозната лимузина – патладжанен Мерцедес CLS с повтарящи четири еднакви цифри, която обикновено Рагевски спира около Първо РУ Бургас по начин, по който на него му харесва. Белезниците обаче в този момент не означават нищо друго освен подозрения за участието на Рагевски в престъпление. Може да се окаже, че идвайки стара кола той е отвел Юмер до някакъв обект или да си поговорят за бъдещата сделка между тях – за полагане на определен труд. Отвличането и последвала смърт от него се доказва изключително трудно и в много редки случаи. Едно е сигурно досега – че Юмер е казвал на близките си следното: „След срещата ми със Станимир ще си уредя финансовите проблеми“. С този арест, поне към настоящия момент, отпада версията за забъркани лица от ъндърграунда, подчинени на Димитър Желязков-Митьо Очите. Съществуваше възможност, че по време на престоя от една година и половина в ареста по обвинения в палежи и членство в ОПГ-то на Очите са възникнали спречквания между отделните членове, заради което Юмер може да е виновен. Вярно е, че при старта на масовите арести от групата през 2018 година, първоначално Юмер оказа съдействие на органите на МВР, но после се отметна и в специализираната прокуратура, пред Сцесъда заяви, че събраната информация от него е била под натиск. Той получи обвинения за палежи и престоя зад решетките заедно с други членове на ОПГ-то допреди 7 месеца, когато бе пуснат с леката мярка „подписка“. Факт е, че самият водач Димитър Желязков, прибирайки се у дома, макар и под домашен арест отпреди две седмици има възможност да разчиства сметки с хора, които не са били точни в най-тежкия период от живота му – след кървавата вендета в ресторант „Фор ю“ през 2017 година. „Митьо нямаше нищо против Юмер и едва ли е заинтересован от толкова тежко наказание“, каза близък приятел на Юмер.
  Внасят искове за 2 млн. лв. имущество на наркобарони .
  16.06.2021 Комисия “Антикорупция” заведе нови дела за отнемане на активи . Спецсъдът вече гледа делото срещу бандата на Весо Паяка . Комисията за противодействие на корупцията и отнемане на незаконно придобито имущество (КПКОНПИ) реши да внесе в съда искове за отнемане на активи за общо 7 млн. лв. В тях са включени 22 недвижими имота и автомобили. Три от исковете за 2 млн. лв. са за имущества на обвиненият като тартор на наркогрупа Веселин Христов, по прякор Весо Паяка и аверите му Радмил Ранов-Ради Ланеца и Мартин Малпаси. Бандата бе разбита през 2019 г., а делото срещу групировката вече се гледа от Специализирания наказателен съд. Исковете срещу Весо Паяка и Мартин Малпаси ще бъдат гледани от Софийския градски съд, а срещу Ради Ланеца от Окръжния съд в Кюстендил. Паяка може да остане без едноетажна сграда и идеални части от три апартамента и един парцел в София за 932 056 лв. Незаконните движими и недвижими имущества на Малпаси са оценени на 668 335 лв., а на Ради Ланеца - за 505 608 лева. От другите искове по-впечатляващ е този срещу Румен Колев, който е разследван за неплатени данъци. Комисията на Сотир Цацаров ще настоява пред Окръжни съд в Силистра от Колев да бъдат отнети имущества за 2 193 000 лв.
  Публикувано от Ангел Йорданов в понеделник, август 30, 2021 Няма коментари:
  понеделник, 23 август 2021 г.
  ПРЕДИЗБОРНО – СЛЕДИЗБОРНО
  Ще регистрирам нова партия – „ Другари , болни си бяхте и болни си останахте ! Тука има – тука нема ! Аз идвам , вие си отивате ! „ .
  Новата партия ще отстоява с всички сили евро – атлантическите ценности , принципите на демокрацията , националните традиции , усвояването на пари от еврофондовете , разкриването на офшорни сметки , строителството на къщи за тъщи .
  Основен акцент в дейността на партия „ Другари , болни си бяхте и болни си останахте ! Тука има – тука нема ! Аз идвам , вие си отивате ! „ ще бъде борбата с организираната и неорганизираната престъпност , заличаването на Паралелната държава от лицето на България , закриването на Специализираната прокуратура , както и на всички видове прокуратури . Ние ще работим с всички сили за превръщането на МВР в охранителна фирма МВР Сенюрити и преместването й на остров Аруба . Ще проведем консултации с другите политически сили , за преобразуването на Съдебната палата в пицария .
  Ще реализираме мащабна програма в социалната сфера – въвеждане на Безусловен Базов Доход / ББД / , неконтролируеми средства по Евро фондовете за малкия , средния и не толкова малък бизнес . Изплащане на Коледни надбавки за пенсионерите ежемесечно , особено през летните месеци , за да се осигури вазможност на старите хора да ходят на Златни пясъци .
  Огромни усилия ще положим за преодоляване на демографската криза . Ще разрешим със закон публичния секс в паркове , плажове и горички . Ще преустановим производството и продажбата но контрацептиви . На нуждаещите се двойки ще осигурим любовници от Държавния резерв .
  В международен план ще работим неуморно за превръщането на положението в международно . Ще предложим на Юнеско да признае мутрите и поп – фолка за български принос в световното културно наследство . На Американската филмова академия ще предоставим възможност да раздава наградите Оскар на Рожен за да могат номинираните и гостите на церемонията да въртят чевермета и да се черпят с блага ракия .
  Всички желаещи да членуват в новата партия могат да ми дойдат на свиждане в психиятрията . Дните за свиждане са четвъртък и неделя от 14 до 18 часа .
  От ръководството на партията , т.е . от мен .
  Публикувано от Ангел Йорданов в понеделник, август 23, 2021 Няма коментари:
  четвъртък, 19 август 2021 г.
  ЪНДЪРГРАУНД 43
  Плашат с взрив брата на бизнесмен от Г-13 .
  17.01.2007
  Първият за годината взрив в София отекна в кв. "Стрелбище". Бомбата, поставена под перваза на прозореца на къща, в която живее криминално проявеният Тони Първанов, събуди съседите му в 5,20 часа вчера. По данни на МВР 35-годишният мъж е криминално проявен и е известен с прякора Ранди.
  Той е брат на известния през 90-те години на миналия век Ангел Първанов, съсобственик на фалиралата Капиталбанк и на финансовата къща "Фърст файненшъл", разкри Mediapool. Ангел Първанов бе и един от членовете на Г-13 - обединението на едрия капитал, в което влизаха фигури като Васил Божков, Илия Павлов, Емил Кюлев, Красимир Стойчев и др. Ангел Първанов и Красимир Стойчев бяха съдружници в Капиталбанк. Тони Първанов е осъждан за хулиганство и регистриран за взломни кражби, унищожаване на чуждо имущество и укриване на вещи, обяви МВР. От взрива са нанесени материални щети. Изкъртен е прозорецът на първия етаж на сградата, счупени са прозорци от втория етаж, както и друг от срещуположния блок. Съседи негодуваха, че трябва името на квартала "Стрелбище" да се промени на "Тишина", за да секнат най-после гърмежите. Пред къщата вчера седеше самият Ранди заедно с приятел, представил се за шофьор на известен бизнесмен. Той ревностно бранеше от снимка джипа "Фолксваген Туарег" с рег. номер СА0112 АХ.
  Ранди скочи срещу журналистите, обявили го за криминално проявен. Създавало се излишно напрежение и дядо му се притеснявал. Самият дядо разчистваше стъклата в двора на къщата и определи инцидента като вандализъм. Ранди заяви пред "Сега", че няма представа кой и защо му поставил бомба. Никой не го бил и заплашвал, не бил криминално проявен. Имал законен бизнес с тежкотоварни машини, а къщата била на 80- годишния му дядо. От полицията съобщиха, че работят и по преписка от април 2002 г., когато лично Ранди е намерил пред къщата си невзривила се самоделна бомба, която от ДОТИ обезвредили. От 2002 до 2006 г. срещу него са образувани и водени шест дознания за извършени различни престъпления. В бюлетина си вчера МВР обяви, че има тенденция за намаляване на взривовете. През 2002 г. е работено по 41 случая на поставени самоделни взривни устройства, през 2003 г. те са били 24, през 2004 г. - 20, през 2005 г. - 12, а за изминалата 2006 г. - 7.
  Боян Марков със записа на издевателствата от ареста се оказа осъждан член на ОПГ за данъчни измами .
  13.05.2021
  Автомобилният състезател Боян Емилов Марков от отбора на “Автоцар” е лицето, което е показало клип с издевателства над арестант на Светослав Илчовски. Това потвърди самият Илчовски потърсен по телефона. Помолен да прецизира мястото, датата и годината той каза, че това се е случило на 7 януари 2019 г. в държавната резиденция “Витошко-Студена” на празненство по случай именния ден на Иван Ангелов. Той видял клипа на личния iPhone на Марков. Проверка на БРРД установи, че Марков е осъждан за участие в ОПГ за данъчни измами, но се е споразумял със Специализираната прокуратура и е получил условна присъда от три години с пет годишен изпитателен срок. “Автоцар” е дъщерна фирма на зърнопроизводителя от Панагюрище “Агроцар“, на която Марков се води служител. БРРД се свърза с “Агроцар” на посочения за контакт телефон, но оттам категорично отказаха да ни свържат с Марков и прекъснаха разговора. Изпратихме и въпроси относно присъствието на Марков и Ангелов на именния ден на контактния имейл на фирмата “Градус”, собственост на Ангелов, но отговор не се получи. “Беше си изнасилване”
  Илчовски твърди, че и други лица са гледали клипа със сцени на насилие над арестувания бизнесмен Миню Стайков. Клипът бил заснет от надзирател, а на него освен Стайков се виждали още двама души. “Беше си изнасилване” – каза Илчовски. Самият Стайков не потвърди, че е имало такова събитие с думите “Нямам сестра”. Според Илчовски на въпросния имен ден е присъствал и Бойко Борисов, който обаче не се включил във веселбата, а играл карти. Попитан с кого точно е играл карти бившия премиер Борисов Илчовски разкри, че в карето са участвали Бойко Борисов, Боян Марков, Иван Ангелов и неговия син Ангел Ангелов. На сбирката във “Витошко-Студена” е присъствал и Илия Царски (на водещата снимка с Борисов). Той е син на Петьо Царски, собственика на “Агроцар”. Сред присъствалите бил и “шефът на горското”, като най-вероятно става дума за Драгомир Пенчев – управителят на ДЛС “Витошко-Студена”, на чиято територия се намира резиденцията. Сведенията на Илчовски са проверими най-малкото защото резиденцията е била охранявана от НСО и гостите са били допускани там по списък, както разясни бизнесмена. Днес служебния правосъден министър Янаки Стоилов съобщи, че проверка ще бъде извръшена и от неговото ведомство. С данните изнесени от Илчовски пред Комисията по ревизиите се зае и прокуратурата, която се самосезира след двудневно мълчание миналата неделя.
  Кой е Боян Марков?
  В публичното пространство Боян Марков е известен като автомобилен състезател от отбора финансиран от фирмата “Агроцар”. Но освен това той е част от организирана престъпна група за данъчни измами, която през 2014 г. е сключила споразумение с прокурора от Специализираната прокуратура Й. Грамов по Наказателно дело 1183/2014, установи проверка на Бюрото в съдебните архиви. Пред съда Марков се представя като “доставчик на зърно” във фирма “Агроцар”. Групата е ръководена от Росен Драгнев и се е занимавала с данъчни престъпления по чл.255 от НК: като “чрез регистрирането на търговски дружества - ЕООД на името на различни лица, чрез създаване на неистински документи и на документи с невярно съдържание- договори, фактури, фискални бонове, месечни справки-декларации по ЗДДС и отчетни регистри /дневници за покупките и продажбите/, протоколи и др., издадени от името на различните търговски дружества, чрез документирането на търговски сделки, които реално не са извършени, и декларирането им пред НАП, дава възможност на други лица, представляващи търговски дружества, да избегнат установяването и плащането на данъчни задължения по ЗДДС и ЗКПО в особено големи размери” – пише в присъдата.
  Освен Драгнев и Марков са осъдени Константин Шасов, Иван Недев, Мишо Михов и Марийка Колева. Драгнев и Шасов са известни и от друго дело за ДДС измами но в рамките на организирана престъпна група, ръководена от Златомир Иванов – Златко Баретата. Драгнев е сочен и като един от възможните заподозрени за стрелбата срещу Златко Баретата пред съдебната палата с София. Още един източник на БРРД потвърди, че Боян Марков е особено приближен на Борисов, с когото играе карти. Ролята му била на “свързочник” между премиера и баща и син Ангелови. Пред парламентарната Комисия по ревизиите самият Ангелов разказа за близките си отношения с бившия премиер, който лично ходатайствал за износа на негова продукция пред турските власти и с когото се чувал често и играели карти.
  Мъжът на живота на Севда Шишманова е таткото на Мулти .
  31.08.2010
  “Седем от 16-те големи лоши длъжници на фалиралата Балканбанк са фирми от ГРУПИРОВКАТА на Мултигруп или свързани с нея, чиито дългове към 31.05.1996 г. (б.р. в навечерието на Виденовата катастрофа и хиперинфлацията) формират 38,52% от кредитния портфейл на банката като голяма част от тях са проблемни...Кредитните взаимоотношения са реализирани по сложни многостранни схеми... Изпълнителните директори на Балканбанк по онова време Иван Миронов и Надежда Апостолова са членове на управителните съвети на почти всички фирми – длъжници, без да са съдружници в тях. Подобна схема на кредитиране прави невъзможно доказването на крайния потребител на усвоените средства”.
  Доклад до министъра на вътрешните работи Николай Добрев, 1996 г.
  Мястото е новозакупеният от мултаците с кредит от Балканбанк Шведски хотел край Варна. Времето е златната епоха на кредитните милионери. На масата са най-големият от тях Илия Павлов и отпусналият много от парите му банкер Иван Миронов. Една от дамите в тяхната компания, в която липсва Дарина Павлова, е Севда Шишманова. По онова време тя е амбициозна репортерка в БНТ, която си е наумила да надмине световното репортерство на Елена Йончева. Мисията е невъзможна, но омразата към конкурентката е пословична. Севда е придружителка на много женения банкер Миронов. Неговата банка привидно цъфти, щедро рефинансирана от БНБ, за да раздава кредити на олигарси, докато банкерите получават добри възнаграждения в бордовете на дружествата им. По онова време няма Закон за конфликт на интереси. Всичко е оставено на съвестта на банкерите, които естествено са наясно, че при замаха в купуването на лимузини, апартаменти и офиси парите на държавата и вложителите никога няма да бъдат върнати. Пачки по стотачки хвърчат ден за ден. Никой не мисли за утрешния ден. Защото сценарият е известен на всички. Вече са разбрали от руските си братушки рецептата. Даряват се 1 милион долара на американското правителство, а срещу тях се получава неговото покровителство. Защото инвеститорите от Изтока правят и допълнителни инвестиции – купуват гражданство за семействата си, а след това хубави къщи. Америка взема милион след милион. Докато в същото време се възмущава чрез медиите си от мафията в Източна Европа. Както се казва, парите не миришат. Когато настъпва икономическата катастрофа, пътят на Миронов е ясен. Както се казва в отново актуалния виц: “Кой е най-предпочитаният изход от кризата? Летище София”. Той взема самолета и се озовава във втората си родина – Щатите. Хубава къща край океана става сцената на неговия нов живот, далеч от България, където хората гладуват пенсии по 5 долара, след като банкерите са проиграли спестяванията им за цял живот като са предизвикали хиперинфлацията с безразборното раздаване на кредити. През това време срещу него и останалите големи босове във финансовия сектор започват дела. От трибуната на парламента се изнасят вълнуващи и пламенни речи за лошите банкери и още по-лошите кредитни милионери. Правят се черни списъци и дори започват дела. Но държавата се прави, че не може да намери Миронов. През това време любовницата се среща с него в Швейцария. Севда разправя за романтичните рандевута на всичките си приятелки. Все пак става дума за мъжа на живота й, с когото тя се гордее. Мацката също се чувства бизнесдама – по онова време върти скромна търговийка с кожени дрехи от родината на нейните деди – Турция. Сигурно по тази линия става любимка на ДПС. Лично Емел Етем я вкарва в управата на БНТ по царско време.
  За никого не е тайна, че Севда представлява турската партия през двата мандата на Уляна Пръмова. По онова време отчаяната съпруга на разорения кредитен милионер Томас Лафчис – Вяра Анкова, също се връща в БНТ и веднага е издигната в ръководството. Дали по приятелска линия или по бизнес, двете дами се надушват. И ето, че след избора на Вяра Анкова за генерален директор на БНТ, на Севда бе поверен вторият пост в националната телевизия. Тя е програмният директор на медията. А тя харчи на година, колкото цялата държава за култура – някъде към сто милиона лева. Добри пари за развъртане от страна на един пенсиониран банкер и на един полупенсиониран кредитен милионер...
  Райко Кръвта или Краси Легионера убива Георги Илиев? Първият е мъртъв, а вторият безследно изчезнал… 15 години след смъртта на Главния, мистерията остава .
  28.08.2020
  Петнадесет години след убийството на боса на ВИС-2 Георги Илиев, застрелян от снайперист на 25 август 2005 г. в Слънчев бряг, мафиотската екзекуция на митичния гангстер от Кюстендил все още е непосилен ребус за криминалистите. Разследването на убийството на мастития подземен бос отдавна е замразено и малцина вярват, че следственото дело срещу неизвестен извършител някога ще бъде променено на „разрешен случай“. Неразкрити официално, убийците на Жоро Илиев е много вероятно също да не са между живиге. „Уикенд“ връща лентата към едно от най-запомнящите се мафиотски убийства в България.
  Жоро Илиев умира щастлив в 23,12 часа вечерта на 25 август 2005 г., на централното сепаре на помпозното заведение „Буда бар“, част от комплекса „Мултиплейс” в Слънчев бряг. Там последният бос на ВИС-2 празнува победата на футболния си тим „Локомотив“ (Пловдив) над сръбския „ОФК Београд“. Главния, както е наричан кюстендилския борец, дава пищен банкет за над 70 приятели, когато е прострелян в сърцето от снайперист. „Пали колата и идвай! Ела да пием по една ракия“, са последните думи на Жоро Илиев. Изречени са по телефона към тогавашния изпълнителен директор на „Локо“ Емил Наков. Разговорът между двамата е прекъснат от изстрелян 22-милиметров куршум „Стингър“ с хидрошоков отвор, който се забива в сърцето на митичния гангстер. Дни по-късно ще стане известно, че убиецът е стрелял с рядка пушка тип „флобер“ от храстите на хотел „Хризантема“. При огледа криминалистите откриват 2 статива и лазери – уреди, които се използват, за да се фиксира траекторията на куршума. Неизвестния наемник се е подсигурил, като е насочил стативите към двете централни сепарета на „Буда бар“, които са били ползвани само от Жоро Илиев и неговата свита. 39-годишният Георги Илиев умира почти веднага, след като е прострелян. Охранителите го отвеждат в МБАЛ Бургас за рекордно бързо време – 14 минути, но докторите там само констатират смъртта на Главния.
  Макар и официално неразкрито, за убийството на Жоро Илиев има заподозрени. Днес, 15 години по-късно, криминалисти и сподвижници на боса на ВИС-2 са категорични, че неговата екзекуция е организирана от пернишкия наркобос Райко Алексиев – Кръвта и е изпълнена от Красимир Станчев – Легионера, известен в ъндърграунда като снайперист №1 на мафията. „За Легионера се знае, че не приема мокра поръчка за по-малко от 500 000 долара. Спрягат го и за екзекутор на Илия Павлов, някои твърдят, че за това убийство той е прибрал 1 милион долара в брой. Почеркът на Легионера личи и при убийствата на Васил Горчев – Кьоравия и Жоро Илиев, както и при екзекуцията на Димата Руснака. Всички те умряха с куршум от флоберка, изстрелян от над 100 метра разстояние”, обясняват криминалисти. Те са убедени, че
  Жоро Илиев умира заради Кьоравия-благоевградски наркобарон и лихвар, дългогодишен представител на ВИС-2 за Благоевград. Васил Горчев контролира производството на амфетамин в Югозападна България и раздава огромни суми срещу лихва на знакови фигури от ъндърграунда. Той е сред най-близките хора до Жоро Илиев.
  На 20 януари 2005 г. Васил Горчев – Кьоравия е убит в центъра на Благоевград с 1 куршум в главата. Месеци преди да се стигне до убийството на Кьоравия, благоевградския гангстер влиза в конфликт с Райко Кръвта. Причината за скандала са 800 000 долара. Толкова са инвестирани във фабрика за амфетамин, разбита от антимафиоти край Разлог. При акцията са арестувани 9 души – Кьоравия, Иван Иванов – Ваньовия, Благой Мирчев, Пирин Хаджиев, Ангел Димитров – Чората, Силви Петров, Цанко Цанков, Пламен Илиев – Джудиста и контраразузнавачът Петър Миленов – Пухкав Петьо. По-късно Кьоравия стоварва вината за разбития цех върху Райко Кръвта. Благоевградският лихвар настоява перничанинът да му възстанови загуби, както и да му върне дълг от близо 400 000 долара. Вместо пари обаче Васил Горчев получава куршум в главата.
  Ефектът на доминото! Атаките срещу спецправосъдието и чистките в МВР извадиха зловещите лихвари Трайчо и Мето на припек .
  27.05.2021
  Безпрецедентните политически атаки срещу специализираното правосъдие и стартиралата чистка от служебното министерство по върховете на службите и МВР, извадиха на показ двама от най-зловещите лихвари на София – Трайчо и Мето. Трайко Стоянов и Методи Димитров бяха арестувани през есента на миналата година след мащабно разследване срещу организирана престъпна група за рекет, измами, изнудване, побоища и търговия с наркотици в северните квартали на София.
  От месец двамата обяснявали на съкилийниците си, че скоро делата им ще бъдат прекратени. Въпросът бил уреден от защитата им, която имала връзки в политическите среди.
  Дори имали намерения да се представят за жертви на Специализирана прокуратура и антимафиотите, които са разследвали незаконната им дейност. Ромските лихвари, известни с бруталните си действия спрямо длъжници, дори преговаряли с журналисти от национална телевизия, на които предлагали солидно заплащане, ако им дадат трибуна. Трайчо и Мето се надявали, че проблемите им със спецполицаите ще бъдат решени от чистката, която служебното ръководство на МВР предприе от първите си дни на власт. „Едно момче отиде при тях и казва, залагам си апартамента, искам 5 000 лв., да си купя такси и да си работя. Те му дават 5000 лв., той си прехвърля апартамента и на другия ден, те го продават тоя апартамент, а момчето продължава да си плаща лихви. И когато разбира, че апартаментът му е продаден, отива там за скандал, обаче те го пребиват и той си млъква по тоя случай”, обяви свидетелят Иван Борисов сред ареста на двамата ромски тартори.
  о данни на разследващите, в продължение на шест години, Трайчо и Мето са се занимавали с лихварство, пребивали са длъжници, отнемали са насилствено имоти и са пласирали дрога в няколко столични квартала. Помагали им полицаи и ЧСИ-та. Има данни, че са печелили и от бизнес с проститутки.
  Ще получат ли амнистия Трайчо и Мето заради ефекта на доминото, който причинява политическата нестабилност и опитите на адвокати да закрият спецсъдилищата, предстои да разберем. Сигналът обаче, че дори зловещи лихвари се представят за жертви на борбата с престъпността е повече от притеснителен.
  Публикувано от Ангел Йорданов в четвъртък, август 19, 2021 Няма коментари:
  понеделник, 16 август 2021 г.
  ВИЙ ЖЕРТВА ПАДНАХТЕ ...186
  Тази поредица се посвещава на функционерите на неокомунистическата престъпна мрежа, загинали при реализирането на налудничавата и престъпна политика, провеждана в годините на прехода от партии и структури , произлезли от бившата БКП.
  17.08.2007
  Огнян Харизанов беше убит с гладкоцевна ловна пушка "Збрьовка Бърно".
  Пловдивският търговец Огнян Харизанов с прякор Оги Лудия е бил застрелян от затворник, пуснат под домашен арест. В ареста е 49-годишният наркодилър Божидар Атанасов, срещу когото вече е повдигнато обвинение за тежкото престъпление. Той е осъждан за разпространение на хероин и за ръководене на група за пласиране на амфетамини. През 2007 г. е излежавал наказание за наркотици. Ръководството на изолатора му разрешило отпуска заради добро поведение. Атанасов добросъвестно се прибрал зад решетките и никой не се усъмнил, че той може да е екзекуторът на Оги Лудия. “Стигнахме до него по оперативна информация”, лаконичен е шефът на ОД на МВР в Пловдив Пламен Узунов. Криминалистите изясняват какъв е бил мотивът на килъра. Той отказва да дава обяснения. Едната версия е, че може да става дума за т.нар. мокра поръчка. Кой стой ад нея обаче и колко е платено, не е ясно. Не се изключва и хипотезата за разчистване на неуредени сметки между Атанасов и жертвата му. Пловдивският търговец е известен с това, че се занимавал с дрога, макар това да е непотвърдена информация, защото досието му било чисто. На негово име е имало регистрирана фирма за търговия с кожи, но никой не знае да е въртял подобен бизнес.
  Драмата се разиграла в парк "Родопи" край Пловдив, където Харизанов бил със семейството си и група приятели. Докато наглеждал барбекюто изведнъж се свлякъл на земята, коментират очевидци. Никой не чул изстрели заради силната музика. В първия момент си помислили, че Огнян си прави майтап. След като останал да лежи на земята, се втурнали към него. “Задушавам се”, били единствените думи, които успял да каже. Детето му изпаднало в шок, когато видяло баща си, облян в кръв. Приятелите на Харизанов го качили на един от джиповете и потеглили към Пловдив, но по пътя раненият издъхнал. Според съдебномедицинската експертиза смъртта му е настъпила вследствие на остра кръвозагуба, пневмоторакс и сърдечносъдова недостатъчност. 37-годишният мъж е бил убит с ловна пушка и сачми, които се използват за отстрел на едър дивеч. Шест от тях са попаднали в гърдите. По ирония на съдбата точно на 17 август бил първият ден от разрешения лов. Според разследващите Божидар Атанасов е натиснал спусъка от 23 м разстояние, скрит зад дърветата. Преди да избяга, посипал мястото, където е стоял, с лют червен пипер. По тази причина и следовите полицейски кучета не успели да хванат миризмата му. Пазачите на Оги Лудия също не са лаели, за да предупредят за чуждо присъствие. “Има иззета ловна пушка, която е приложена към делото за убийството на Харизанов”, уточняват криминалистите. Няма как обаче да се докаже, че точно с нея е стреляно, тъй като оръжието е гладкоцевно и няма проектили.Предполага се, че убиецът е бил със съучастник, който все още не е заловен.
  Публикувано от Ангел Йорданов в понеделник, август 16, 2021 Няма коментари:
  неделя, 15 август 2021 г.
  ДВА ПЛЕШАКА , ДВА ....ЧАСТ 10
  Румен Радев , 19 май 2021
  „След като се сменя една власт, а областните ръководители работят с изпълнителната власт, е логично те да се сменят. По закон трябва да се предоставят еднакви по обем и съдържание информации и към председателя на Народното събрание, и към министър-председателя, и към президента. Това изискване на закона в много от случаите не е изпълнено. И това лесно може да се докаже. Очевидно примерът на бившия министър-председател (Бойко Борисов – бел.ред.) да се крие зад отпуски и болнични се е оказал твръде заразен и за неговите подчинени. Очевидно това няма как да стане без неговата благословия„.
  Бойко Борисов , 27 май 2021
  „Почва да се явява страхът в хората. Сега виждаме еднолична власт като 44-та година. Един човек определя кое е добре и кое зле, а вчера вътрешен министър си позволява да казва на хората, че са престъпници, а те си вършат добре служебните задължения. Как говори така за хора, които не са осъдени ? Ние оставихме пълна хазна. Това служебно правителство на Радев е предизборен щаб. Има ли пари или няма, защото министър на Радев твърди, че има, а президентът обратното“.
  Бойко Борисов , 28 май 2021
  „ Единственото, което не могат хората на Румен Радев, е да докажат, че ще има честни избори, те затова са там. Те не могат една машина да си включат и започвам да се съмнявам, че те в условията на диктатура искат да продължат до президентските избори . Защото сега е еднолична диктатура . Радев обвинява ГЕРБ в нещо, което тотално се опровергава. ЦИК дава ли си сметка, че идва избори след месец. Дават си по две минути на гласуване с машина, но хората не са се наредили на опашка. Самият Радев гласува 3 минути и 40 секунди на машина, а сега, на бъдещите избори, дават по 2 минути на хората само. Хората трябва да са два пъти по-интелигентни от него. „
  Бойко Борисов , 28 май 2021
  „Ако кандидат-президентът Румен Радев и предизборният му щаб в министерствата наистина имаха данни за подслушване, досега да ги бяха разгласили. До последния детайл! Но понеже нямат, отново ще направят компромат като миналото лято. С клъцни-срежи ще изфабрикуват фалшив запис по модела „Костинброд”. И то в момент, в който да няма време да изобличим лъжата ... Друг сценарий като по учебник на КГБ, който вече лъсна, е за компрометирането на изборите. Избори, които по закон са основният приоритет на служебното правителство. Промените в Избирателния кодекс не бяха направени за по-честен вот, а за касиране. Така едноличната власт на Радев - без парламентарен и институционален контрол, ще се запази поне до президентските избори ... Много пъти съм казвал, че омразата води до хаос. Хаос, който се наблюдава дори в изказванията на управляващите. В един момент Румен Радев казва, че хазната е изцедена, а финансовият му министър твърди, че фискално страната ни стои добре и приходите в бюджета се движат по план. С реваншизъм и чистки няма да гарантираме нито възстановяване, нито просперитет. Българите са мъдри и отговорни. Вярвам, че с гласа си ще върнат България по пътя напред!”.
  Бойко Борисов , 13 юни 2021
  "Какъв ром, какви пури? Не виждаш ли, че не дрънка шише вътре . Никой не отрича, че такава среща има. Тези, които са работили в служби, знаят – първото, като отидат някъде, е да махнат телефоните. Единият идва конспиративно, гледа, после пак идва, гледа, пишат си бележки. Проверява дали дрънчи и на другия ден торбите заминават вероятно към Радев. Там са назначенията".
  Румен Радев , 14 юни 2021
  “ Чух вcякaкви причудливи интeрпрeтaции пo тaзи тeмa включитeлнo и oт бившия миниcтър-прeдceдaтeл. Явнo нeгoвитe фaнтaзии извирaт oт oпитa му зa пълнeнe нa шкaфчeтa c eврa и злaтo.Тук cлучaят oчeвиднo изoбщo нe e тaкъв ... Не мисля, че е укоримо, когато човек се среща с бивш представител на митниците, който не е в системата от 20 години. Укоримо е когато министър-председател разпорежда на действащ шеф на митниците да прикрива престъпления, защото бил обещал някъде. Визирам „Ало, Ваньо”.
  Бойко Борисов , 09 юли 2021
  „ Призовавам Румен Радев да си ги прибира тези недоразумения, това не е демокрация . Видно е, че има терор и репресия само срещу една партия. Това и децата го видяха. Към другите политически партии – така на 9 септември са омачкали опозицията и после са управлявали 45 г. След нас ще дойдат и за вас . Не знам кога друг път българските медии са наблюдавали такова ярко вмешателство в предизборната кампания на който и да било. Всеки ден предизборният щаб на Радев се изказва срещу една партия. Тези спряха магистралите, спряха строежите, спряха парите за докторите, спряха ваксинацията, само за месец време. Излъгаха, че сме подслушвали хора, после ядяхме хора, после ни викаха на разпит ".
  Публикувано от Ангел Йорданов в неделя, август 15, 2021 Няма коментари:
  четвъртък, 12 август 2021 г.
  ВЪЗМЕЗДИЕ ... 22
  Паралелната държава в България представлява най – голямата терористична армия в Европа . Тя е съсипала живота на милиони нормални българи безвъзвратно , затрупвайки ги с лавини от престъпления . Функционерите на Паралелната държава трябва да получат справедливо възмездие за извършеното от тях . За целта е необходемо в България да бъдат изградени нови затвори с много по – голям капацитет от съществуващите . Но има нещо много по – важно – ЕС трябва да изгради единна правозащитна и правораздавателна система за страните – членки , така , че българските престъпници да могат да бъдат съдени и да излежават присъдите си във всяка една точка на Европа .
  Зa първи път cлeд oceм гoдини в зaтвoрa, тeжки приcъди и пoкaзaния пo знaкoви дeлa зa рeкeт и нaркoтици, Тихoмир Гeoргиeв, извecтeн кaтo Тишo Бoкcьoрa, признa прeд bTV зa прecтъплeниятa, зa кoитo e ocъдeн.
  Тихoмир Гeoргиeв-Бoкcьoрa e нaй-извecтният зaтвoрник в oбщeжитиeтo в Caмoрaнoвo. Ocъдeн e нa 15 гoдини зaтвoр зa убийcтвo прeз 2007 г. в Мoмин прoхoд. Oпрeдeлят гo кaтo eдин oт нaй-извecтнитe кримигeрoи у нac и eдин oт вип-пoдcъдимитe в cпeциaлизирaния cъд. "Aз нe ce зaнимaвaх изoбщo c нaркoтици. Aз ръкoвoдeх нaкaзaтeлнa бригaдa. Тoвa e иcтинaтa. Нeкoи шaнaджии - имa oт тях пocтрaдaли", рaзкaзвa тoй. Нa въпрoca кoлкo ca пocтрaдaлитe oтвръщa: "E, нe cъм ги брoил. Oтивaмe и... бивa рecпeктирaн. Oбикнoвeнo c бухaлкa, или c тръбa... нитo cъм рязaл уши и пръcти. Нe ми вярвaтe, нaли?", кaзвa Гeoргиeв, кoйтo ceгa чaкa oкoнчaтeлнa приcъдa зaeднo cъc Cтeфaн Бoнeв-Caкo, cлeд кaтo Aпeлaтивният cпeцcъд му e дaл 12 гoдини зaтвoр.
  Бившeтo кримиcтрaшилищe cпoдeля oщe прeд кaмeрaтa: "Тo oбикнoвeнo кoгaтo ce рaбoти в удaрни бригaди и кoгaтo вършиш тaзи дeйнocт, e caмo зa пaри. Зa нищo другo. Кoнкурeнциятa нa нaркoпaзaрa e жecтoкa. Тaм вcякa eднa групa ce cтрeми дa нaлoжи мoнoпoл. A зa дa нaлoжи мoнoпoл нeминуeмo имa тaкивa дeйcтвия, кoитo дa цeлят рecпeкт. Cтрaх. Ужac. Oттaм излизa eдин лaф oт тeзи cрeди - чe ужacът врaзумявa хoрaтa", рaзкaзa Тихoмир Гeoргиeв.
  Cпoрeд Бoкcьoрa в мoмeнтa cтoличният нaркoпaзaр e рaзпрeдeлeн мeжду дрeбни дилъри пo рaйoни, мoнoпoл нa търгoвиятa c нaркoтици нямa, a игрaчитe ce cмeнят чecтo. Излежаващият 18-годишна присъда за убийство с богато криминално минало Тихомир Георгиев-Тишо Боксьора е преместен от затворническо общежетие в Казичене в общежитието край село Самораново, община Дупница, което е към затвора в Бобов дол. До излежаване на присъдата му оставали още 18 месеца.
  Негови авери заявиха пред сайта “Струма”, че Тишо е преместен породи конфликт на интереси със служител в Казичене, имали роднинска връзка. Според запознати почти всеки ден пристигало луксозно „Ауди” пред входа на общежитието, шофирано от мъж на около 35-40 г., и доставял храна на затворника. Тишо Боксьора ежедневно тренирал във фитнеса на общежитието и поддържал физическата си форма.
  Публикувано от Ангел Йорданов в четвъртък, август 12, 2021 Няма коментари:
  петък, 6 август 2021 г.
  ЖИВИТЕ МЪРТВИ ...33
  „ Не чакайте Страшния съд . Той заседава всеки ден . „ – Албер Камю
  04.09.2001
  Рано тази сутрин в село Енчевци, дни преди да навърши 74 години, след продължително боледуване почина Стефан Продев. Той беше създател и дългогодишен главен редактор на вестник "Дума" - доскоро орган на БСП, бивш депутат във Великото, 36 и 37 народно събрание и бивш председател на Съюза на българските журналисти.
  Лидерът на БСП Георги Първанов е изпратил съболезнователна телеграма до близките на Стефан Продев. Сформирана е работна група от членове на Изпълнителното бюро на Българската социалистическа партия (БСП), начело с Георги Божинов, която изготви некролога за Стефан Продев. Това съобщи източник от "Позитано" 20 пред агенция "news.bg". В сградата на Висшия партиен съвет ще бъде открит траурен кът, посветен на известния публицист. Поклонението пред тленните останки на Продев ще бъде утре - 5 септември, от 13.30 часа в зала "Света София" на сградата на парламента.
  Стефан Продев е роден на 15 септември 1927 година. Работил е във вестниците Труд", "Народна младеж", "Отечествен фронт", списание "Паралели" и други. Автор е на 14 книги, между които "Носене на кръста", "Картини от камък" и други.
  Един от създателите на първия ученически вестник „Средношколско единство“ (1945 – 1947). Репортер във в. „Труд“ (1946 – 1948). Завършва Висшето артилерийско училище. Офицер в БНА (1950 – 1954). Дългогодишен главен редактор на вестник „Дума“ (1990 – 1999), а преди това редактор и на предшественика му „Работническо дело“ (1989) и главен редактор на изданията на БТА „Лик“ и „Паралели“ (1965 – 1979). Бил е отговорен секретар и завеждащ отдел „Публицистика“ на в. „Литературни новини“ (1957 – 1959), който е единствения вестник забранен от Тодор Живков, както и в сп. „Българска музика“ (1965), главен редактор на сп. „София“ (1980 – 1984), на вестник „Народна култура“ („Култура“ в периода 1984 – 1988 и 1989 – 1990). През 1973 г. е специален кореспондент на БТА във Виетнам по време на войната със САЩ.
  Сценарист е на игралния филм Поетът и дяволът (1984), в който се разказва за живота на поета Христо Смирненски. Режисьор е Иван Росенов.[1] Сценарист е и на документалния филм Дни (1964), с режисьор Юлий Стоянов.[2] Председател е на Съюза на българските журналисти (СБЖ) (1990 – 2000) г. [3]. Негови книги са преведени на руски, украински, арменски, киргизки, виетнамски език. Съпруг е на оперната певица Божана Продева (1930 – 1999). Народен представител от БСП в 7 ВНС, 36 и 37 НС (1990 – 1997).